Dumitru Dragomir știe cine este jucătorul indispensabil pentru FCSB: "E pierdere foarte mare!"
Dumitru Dragomir a vorbit despre componența echipei celor de la FCSB și a identificat fotbalistul cel mai bun pe postul său din România.
Fostul șef LPF l-a lăudat pe Risto Radunovic. "Corleone" consideră că muntenegreanul va continua la echipa lui Gigi Becali, deși a anunțat că vrea să plece în vară.
"E pierdere foarte mare!"
"Nu îi dă papucii. Fac pariu că îi dă și o primă pentru cum a jucat și la cât de corect a fost băiatul acesta. E cel mai bun fundaș stânga din țară. De departe așa e. E și serios. Dacă pleacă, găsește Gigi.
E greu de jucat la Steaua (n.r. FCSB). E pierdere foarte mare Radunovic. Enorm. Da, l-aș ține și i-aș dubla și contractul", a spus Dumitru Dragomir, pentru cei de la Fanatik.ro.